
מדינת ישראל

משרד המשפטים

הממונה על חוק חופש המידע

	ירושלים, כב אדר א תשע"ו 

	2 מרץ , 2016

	בתשובתך ציין נא:

	תיק מס' ת/ 37


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 02/02/2016
לאחר בחינת בקשתך הנני להשיבך כדלקמן:
1. מהו תפקידה של ועדת הסקרים? 
 ועדת סקרים זאת ועדת המכרזים במשרדית הדנה בנושא התקשרויות עם כ"א חיצוני במיקור חוץ (בעיקר יועצים חיצוניים). 

2. ככל שיש מקור נורמטיבי לתפקיד - אנא הפנו אליו?
המקור למינוי ועדת המכרזים מצוינים בתקנות חבות המכרזים (סעיף 8א(3) לתקנות).  
3. מיהם החברים בוועדת הסקרים?, אין צורך לנקוב בשמות, כי אם בבעלי התפקידים החברים בה.
פורום חברי ועדת מכרזים: יו"ר ועדת המכרזים -סמנכ"ל תפעול ולוגיסטיקה. חברים:  היועמ"ש למשרד או נציגו, חשב המשרד או נציגו, מנהל אגף רכש ומכרזים ומנהל אגף התקצוב. כמו כן, חברי ועדה נוספים (ללא זכות וטו) הם ראש אגף נכסים והתקציבן.  
4. לאיזה משרד ועדת הסקרים משוייכת?
מדובר בוועדת המכרזים של משרד המשפטים לנושאי התקשרויות עם יועצים. 

5. מה מעמדה הנורמטיבי של ועדת הסקרים ? מהו התוקף של ההחלטות שלה? את מי היא מחייבת? האם ניתן לערער עליהן? כיצד?

מדובר בוועדת מכרזים והכללים לגבי עבודתה מצויינים בתקנות חובת המכרזים ובהוראת התכ"מ. ניתן לעיין בהם באתר החשב הכללי. 
6. האם הפרוטוקולים של ועדת הסקרים מפורסמים לציבור? אם לא - מדוע?

בהתאם לאמור בתקנות חובת המכרזים, מפורסמים  לציבור תמצית ההחלטות הדורשות פרסום במערכת מנו"ף. 
7. על בסיס אילו תבחינים קובעת ועדת הסקרים על העסקת קבלנים פנימיים בשירות המדינה, וכיצד היא קובעת מה יהיה שכרם? 
הוועדה פועלת על פי סמכות חוק חובת המכרזים התשנ"ב- 1992,  התקנות שהותקנו על פיו והוראת התכ"מ של החשב הכללי. שכרם של כלל המועסקים החיצוניים נקבע לפי הוראות התכ"ם (13.9.2), למעט מקרים חריגים בהם מדובר בשירותים מיוחדים, או ביעוץ המוסדר במסגרת מכרז או בהוראה חוקית אחרת. כיום למיטב ידיעתנו, לא מועסקים קבלנים פנימיים במשרד המשפטים.   
8. האם ניתן לעיין בפרוטוקול לדוגמה?

פרוטוקולים  לדוגמא ניתן לאתר באתר מנו"ף של מנהל הרכש המפרסם את המכרזים והפטורים ממכרז.  וע"כ בקשתך נדחית מכח סעיף 8(4) לחוק חופש המידע, התשנ"ח-1998 שעניינו מידע העומד לרשות הציבור ועיונו. 
כנגד החלטה זו יש בידך לעתור לבית המשפט לעניינים מנהליים מכח סעיף 17 לחוק חופש המידע, התשנ"ח-1998.

בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

ת.ד. 2350 ירושלים 9102202 טלפון : 02-5425555  פקס' : 02-6467085

